‏בפרקים הקודמים...
‏אני דורש בתוקף לקבל העברה מידית ‏לתפקיד חדש.
‏ג'ק, אתה מקנא?
‏מה אם אפתח את בית הקפה מחדש? ‏זו תהיה התחלה טובה בעבורי.
‏המילטון, לא עשית שום דבר הוגן ‏מאז שהגעת לקולד ואלי.
‏ג'ק, אני... ‏-את לא צריכה לומר מילה.
‏כולכם צריכים להיות גאים מאוד ‏בתוצאות המבחן.
‏וכגמול על כך, נבלה זמן מה
‏מחוץ לכיתה בשבוע הבא.
‏נלמד על התחום המדעי שנקרא אנטמולוגיה.
‏מישהו יודע מהי אנטמולוגיה?
‏אנטמולוגיה היא חקר החרקים.
‏אבל להיום, הכיתה משוחררת.
‏נתראה בקרוב. ‏טוב, אל תשכחו את תיקי האוכל שלכם.
‏להתראות. קדימה, הזדרזו.
‏צהריים טובים, השוטר.
‏האמת שלא באתי במסגרת מילוי תפקידי.
‏אני מבינה.
‏באתי לבקש את ידך.
‏סליחה? ‏-ידך, תיתני לי אותה?
‏גברת אליזבת תאצ'ר,
‏אני רוצה להזמין אותך להצטרף אליי ‏לארוחת ערב ביום שבת הקרוב.
‏אעריך מאוד את העונג שבחברתך.
‏למה אתה רשמי כל כך?
‏אם את זוכרת, הניסיון הקודם שלי ‏להזמין אותך לארוחת ערב לא צלח.
‏הפעם...
‏אני רוצה להבהיר היטב שההזמנה שלי
‏לא דורשת ממך לבשל.
‏אני מעריכה את ההזמנה המקסימה שלך,
‏ואני מקבלת אותה.
‏בסדר.
‏זה הכול?
‏כן.
‏אם כך, אפשר לקבל את ידי בחזרה?
‏אני מניחה שהארוחה הזו לא מרמזת
‏על תחילתו של חיזור אפשרי.
‏הבהרת היטב שלשוטרים רכובים אין נשים.
‏אם היו רוצים שתהיה לך אישה, ‏היו מקצים לך אישה.
‏אמרתי את זה?
‏כמה פעמים.
‏זה באמת נשמע כמו משהו שהייתי אומר.
‏ובכן, נתראה ביום שבת, לארוחת ערב.
‏כן, נתראה ביום שבת לארוחת ערב.
‏ואליזבת...
‏בבקשה, תראי בזה מעשה של חיזור.
‏אתה בוודאי ג'ק תורנטון. ‏-כן, זה אני. ומי אתה, אדוני?
‏השוטר פטריק אוריילי. ‏-ואיפה הסוס שלך, השוטר?
‏היא רצתה להיכנס בכניסה מפוארת.
‏ומי היא?
‏אלוהים!
‏אלוהים! אלוהים! מה את עושה פה?
‏לא חשבת שאניח לך ליהנות בלעדיי
‏במערב הפרוע, נכון?
‏באת לבדך?
‏אבא סידר לי שוטר רכוב משלי כבן לוויה.
‏מובן שמעניין אותי הרבה יותר ‏לפגוש את אדום המדים שלך.
‏תודה.
‏זהירות מ...
‏זה לא קרה.
‏אמרת שרצית לחוות את המערב הפרוע.
‏והנה אני, עומדת בו על שתי הרגליים, ‏לצורך העניין.
‏שלום, אני ג'ולי תאצ'ר, אחותה של אליזבת.
‏נעים מאוד להכיר, גברתי.
‏בבקשה.
‏תודה רבה, גברת סטנטון. ‏-בבקשה, קראי לי אביגייל.
‏כמה זמן בכוונתך להישאר? ‏-אל תילחצי.
‏במונחים של ג'ולי, אלה בקושי בגדים לשבוע.
‏טוב, אי אפשר לדעת איזה בגד המאורע ידרוש.
‏אני מתנצלת על שלא הודעתי על הביקור מראש.
‏רציתי להפתיע את אליזבת.
‏היא עושה זאת מאז יצאה מהרחם.
‏כשהרגליים קודם, לא פחות.
‏טוב, זו אינה טרחה כלל. ‏אנחנו שמחות לארח אותך.
‏אני מתה על הבית שלך. ‏הוא... כפרי כל כך. מקסים כל כך.
‏אני חושבת שג'ולי התכוונה להגיד ש... ‏-זה בסדר, אליזבת.
‏"כפרי" ו"מקסים" מתאימים מאוד לעיר הזו.
‏ובכן, מתי תספרי לי מה באמת קורה פה?
‏סליחה?
‏בינך לבין השוטר הרכוב המתוק הזה? ‏-את בוודאי מתכוונת לג'ק תורנטון.
‏אנחנו רק ידידים. ‏-תפסיקי.
‏ראיתי איך הסתכלת עליו.
‏גם הוא מרגיש כך כלפייך? ‏-מי אמר שאני מרגישה?
‏בחייך! נראה כאילו ‏שכוח המשיכה פועל ביניכם.
‏כמו כדור הארץ שמושך את הירח.
‏את מגזימה. לא היה כוח משיכה.
‏בסדר.
‏אבל ממתי אנחנו מסתירות סודות זו מזו?
‏אם את מוכרחה לדעת, ‏הוא הזמין אותי לארוחת ערב ביום שבת,
‏ואני הסכמתי.
‏זה הביטוי המובהק הראשון לעניין שלו בי.
‏ידעתי. זה כמו משהו מרומן רומנטי.
‏מורה צעירה, ‏יפה ופגיעה מגיעה לעיירת חקלאים...
‏זו עיירת כורים, ‏ולכן קוראים לה קול ואלי.
‏עוד יותר טוב.
‏ואז משהו בה מתעורר, ‏בזכות נציג חוק נמרץ ומלא חיות,
‏במדי קצין אדומים...
‏"מתעורר"? "מלא חיות"?
‏עברנו מהגזמה למלודרמה לבוטות.
‏נו, לאן הוא לוקח אותך? ‏לנסיעה בכרכרה עם סוסים?
‏היא צריכה להיות לבנה, כמו של לכלוכית.
‏זו אינה מעשייה. אני לא נסיכה.
‏אם כך, לביסטרו צרפתי רומנטי, ‏לקרפים וליקר טופי מתוק?
‏הוא בטח ייקח אותי למסבאה.
‏מה, לחור המאובק והישן שאת מלמדת בו?
‏העיקר המחשבה.
‏ומעל זאת, את לא תתערבי ‏בחיי האהבה שלי, ברור?
‏שאני אתערב? אני לא מתערבת אף פעם.
‏אני לא מתערבת. ‏אני מושקעת רגשית ברווחתך.
‏וכשאחותי אומרת לי שהיא מאוהבת, ‏ברור שאני רוצה!
‏מאוהבת? לא אמרתי שום דבר כזה.
‏"חיי אהבה" הוא מונח כללי ‏לתיאור קשרי ידידות בין המינים.
‏טוב... אם את אומרת.
‏- בית הקפה של אביגייל -
‏תודה רבה. שיהיה יום מקסים.
‏ג'ולי, איך הייתה הרפרפת שלך? ‏-היא הייתה טעימה מאוד.
‏אחותי כתבה לי על המאפים שלך, ‏ואני מוכרחה להגיד שהיא צדקה.
‏הכול טעים מאוד. ‏-אני רואה בזה מחמאה של ממש.
‏בהצלחה רבה היום. ‏-תודה.
‏טוב, עושה רושם ‏שהמעטתי בערכך, גברת סטנטון.
‏לא חשבתי שתצליחי לעשות את זה, אבל הצלחת.
‏אסור להמעיט ביכולותיה ‏של עבודה קשה שנועדה להגשים חלום.
‏בדיוק. אם יורשה לי, כוס קפה ומשהו מתוק?
‏בוודאי. מיד.
‏בוקר טוב, ג'ק. ‏-בוקר טוב.
‏אפשר להטריח אותך בהזמנה הרגילה?
‏אין לך מושג כמה נפלא זה נשמע.
‏יש לי לקוח שרוצה את "ההזמנה הרגילה".
‏דרך אגב,
‏הכול מוכן ליום שבת בערב.
‏תודה. אני מעריך מאוד את עזרתך.
‏בבקשה, מר גאוון. ‏-זה נראה נהדר.
‏אבל אני בטוח שזה לא מתוק כמוך.
‏האיש הזה עולה לי על העצבים.
‏אני יכול להבין את זה.
‏יש סוגים רבים כל כך של חרקים,
‏שאנחנו חוקרים אותם בתתי-קבוצות, ‏או משפחות.
‏לדוגמה, מליטולוגיה היא חקר הדבורים.
‏אני קראתי שהוא נקרא גם אפיולוגיה לפעמים.
‏תודה, ג'ולי, אבל זו למעשה ‏אסכולת משנה, שמתמקדת אך ורק ב...
‏דבורי דבש!
‏טוב, קבלי את התנצלותי המתוקה.
‏ובכן, נצא למעין משחק ‏"מצא את המטמון" בשבוע הבא,
‏והפרס שלנו יהיה כל היצורים ‏הקטנים והיפים של הטבע.
‏נחפש מתחת לסלעים, נקלף קליפות מהעצים ו...
‏וכשהיא אומרת "אנחנו", היא מתכוונת אליכם.
‏האמת היא שגברת תאצ'ר שלכם ‏מפחדת מחרקים פחד מוות, ו...
‏זה מספיק, ג'ולי.
‏גם אני אחפש חרקים, בדיוק כמוכם.
‏אני משתוקקת לראות את זה.
‏היא מבועתת, תאמינו לי.
‏איך הטילו על אדם בדרגתך ‏ובעל ניסיון כמו שלך
‏את משימת הליווי הזו?
‏התנדבתי למשימה. ‏-למה?
‏אני עובד בנורת בורלינגטון ואלווד רידג'
‏בחמש עשרה השנים האחרונות.
‏העבודה הייתה בדיוק כפי שהובטח.
‏סכנה, ריגוש, נסיעות...
‏לצד הסיפוק שבשמירה על ביטחונם של אנשים.
‏ומה, נמאס לך? ‏-לעולם לא.
‏אבל אחרי שהכרתי את שרה, הכול השתנה.
‏התחתנו בשנה שעברה.
‏היא מצפה לבננו הראשון.
‏ברכותיי, פטריק.
‏כן, לא חשבתי שאשקול להתמסד אי פעם,
‏אבל החיים משנים לנו ‏את סדרי העדיפויות לפעמים.
‏בכל אופן, אני כבר זקן ‏מכדי להמשיך לרדוף אחרי הרעים.
‏תורך לאסוף את כולם ולהשליך אותם לכלא.
‏ספר לי כל מה שעליי לדעת על קול ואלי,
‏ותוכל ללכת.
‏זה בשבילך.
‏תודה.
‏הצבה מחדש. ‏-כן.
‏אתה רוצה לעזוב, נכון? ‏-פשוט...
‏כבר התמקמתי פה, והשלמתי עם המקום הזה.
‏הגשתי את הבקשה לפני זמן רב כל כך, ‏שכמעט שכחתי ממנה.
‏בקשה? לפי מה ששמעתי, הגשת דרישה.
‏לא אכחיש שרציתי לעזוב כשרק הגעתי לכאן.
‏המקום הזה לא היה מה שציפיתי.
‏נראה שאתה צריך לקבל החלטה.
‏את נראית נפלא.
‏מה מדיף ריח טוב כל כך?
‏אביגייל בוודאי מנסה ‏מתכונים חדשים בעבור בית הקפה.
‏זה בוודאי הוא. למה אני לחוצה כל כך?
‏את אמורה להיות. ‏-זה לא קורה לך אף פעם.
‏טוב, היו לי יותר מחזרים משהיו לך.
‏ג'ק תורנטון, אתה נראה...
‏גם את.
‏הנה, הבאתי לך את זה.
‏זה מקסים.
‏אפשר? ‏-בבקשה.
‏לא לשם. ‏-למה?
‏חשבתי שתיקח אותי למסבאה.
‏המקום הזה נראה מתאים יותר.
‏ברוכים הבאים לבית הקפה של אביגייל.
‏נשב?
‏במשך כמה זמן תכננת את זה?
‏זה סוד.
‏אני מוכרחה להודות,
‏לא הייתי מנחשת שאתה כזה רומנטיקן בחיים.
‏טוב... עזרו לי קצת.
‏אם כך, אתה לא מחזר ככה ‏אחרי נשים אחרות בדרך כלל?
‏עוד לא ממש יצא לי לחזר ‏אחרי נשים רבות במיוחד.
‏אתה בוודאי חושב שאני תמימה. ‏-לא. זו האמת, לצערי.
‏חייו של שוטר רכוב ‏לא משאירים זמן רב לחיזורים.
‏אני מרגיש שכישוריי בתחום הרומנטיקה ‏לוקים במקצת בחסר.
‏אני מרגיש שהמאמצים שהשקעתי הערב ‏עלולים להחוויר בהשוואה
‏לפלוגות המחזרים שהיו לך בבית.
‏"פלוגות"...
‏ממש לא, אני מבטיחה לך. ‏-אם כך, אני מרגיש בר מזל ביותר.
‏אליזבת...
‏-אתה רוקד יפה מאוד.
‏תודה.
‏אני שמחה שהזמנת אותי לארוחת ערב.
‏גם אני.
‏את מוכרחה לספר לי הכול.
‏זה היה הערב המקסים ביותר בחיי.
‏הוא היה מעל ומעבר לכל מה ‏שהעזתי אפילו... לחלום עליו.
‏הוא היה כמו משהו מ...
‏רומן רומנטי? ‏-כן.
‏אבל מעולם לא קראתי משהו רומנטי כל כך.
‏טוב, מה יקרה בפרק הבא? ‏-אני לא יודעת.
‏אבל אין ספק שאני מרגישה שמשהו השתנה הערב,
‏כאילו שאנחנו שוחים במים אחרים לגמרי.
‏ועוד שוחים בעירום. ‏-ג'ולי!
‏דיברתי באופן מטפורי, כמובן.
‏נו, מה יקרה עכשיו?
‏הוא רוצה לקחת אותי ‏לרכיבה למקום האהוב עליו.
‏הוא אמר שהוא רוצה לדבר איתי על משהו.
‏הצעת נישואין? ‏-לא, עוד מוקדם מדי לזה.
‏נכון?
‏אהבה ממבט ראשון מובילה ‏לתהליכי חיזור קצרים לא פעם.
‏זה מרגש כל כך!
‏איך היה?
‏בילינו בנעימים כל כך, ‏שלא ידעתי איך להעלות את הנושא.
‏תצטרך לעשות זאת בקרוב.
‏אתה אמור להגיע לקייפ פולרטון ‏בתוך שבועיים.
‏אתה יכול להודיע שלא תגיע,
‏אבל אחרי כל הבלגן שעשית ‏כדי לעזוב את המקום הזה,
‏סירוב להעברה ‏עלול לסמן את סוף הקריירה שלך.
‏שלום, ג'ק. תרצה את ההזמנה הרגילה שלך? ‏-לא, אני בסדר.
‏רק רציתי לבוא להודות לך ‏על ארוחת הערב הנפלאה אתמול.
‏העונג היה כולו שלי. ‏אני מניחה שהיה לכם ערב נפלא?
‏מאוד.
‏אני יכול לסמוך עלייך שתשמרי סוד?
‏כן, כמובן. מה יש?
‏עוד לא סיפרתי על כך לאליזבת, ‏אבל קיבלתי חדשות.
‏קיבלתי משרה חדשה, משרה שתמיד חלמתי לקבל.
‏אתה עוזב את קול ואלי? ‏-קיבלתי הוראות שעליי למלא.
‏לא אעזוב לצמיתות, אבל...
‏אבל אתה לא יכול לדעת בוודאות ‏שהמצב יישאר כפי שהיה כשתחזור.
‏ג'ק, אתה מוכרח לספר לה.
‏בדיוק כשחשבתי שיהיה זה יום נפלא.
‏הוא מטריד אותך? ‏אני יכול לדבר איתו אם את רוצה.
‏לא, אני מסוגלת להדוף את המהלכים שלו בעצמי.
‏וגם יש לי מחבת פלדה שיכולה לשמש ‏כנשק טוב מאוד במידת הצורך.
‏ג'ק? מה קרה?
‏כלום. ‏-בבקשה, תגיד לי.
‏ערכתי חקירה משלי בנוגע לפיצוץ במכרה.
‏עושה רושם שבחברה ‏עיגלו כמה פינות כדי לחסוך כסף,
‏פינות שייתכן שהובילו לאסון הזה.
‏אין לי הוכחות חותכות עדיין,
‏אבל לפי המחקר שלי,
‏האסון יכול היה להימנע ‏אם היו אמצעי הבטיחות המתאימים.
‏את בסדר?
‏העניין הוא שבעלי המנוח, נואה,
‏הסתכסך מאוד עם הנרי גאוון ‏כמה חודשים לפני הפיצוץ.
‏הוא לא הסכים להגיד לי למה. ‏הוא לא רצה להדאיג אותי, אבל...
‏אני תוהה אם ייתכן שיש לזה קשר לעניין.
‏אני מצטער מאוד אם הרגזתי אותך,
‏וזה לא דבר שהייתי משתף בו בדרך כלל
‏בשלב מוקדם כל כך של החקירה, ‏אבל ייתכן שאזדקק לעזרה.
‏כל דבר.
‏רגליי כואבות, והן גם קופאות מקור.
‏אני יכולה לחזור לכיתה עכשיו?
‏את זו ששמחה כל כך ‏להצטרף אלינו לחיפוש החרקים.
‏יכולת לבחור יום מתאים יותר.
‏ואת יכולת לבחור נעליים מתאימות יותר.
‏שלום, השוטר תורנטון. ‏מה מביא אותך לכאן עכשיו?
‏האמת שיצאנו לסיור אבטחה.
‏איזה צירוף מקרים משמח.
‏נתקלתם ממש במקרה ‏בכיתה של אליזבת כאן, ביער.
‏אם אתה כבר פה, ג'ק, אולי יש לך זמן פנוי
‏לערוך לג'ולי סיור באזור הספר שסביבנו?
‏הייתי שמח,
‏אבל עליי לטפל בכמה מסמכים במשרד.
‏השוטר אוריילי פנוי. ‏-באמת?
‏כי אשמח מאוד לראות את אזור הספר.
‏אני רק צריכה להביא את מגפי הרכיבה שלי.
‏תודה. ‏-העונג כולו שלי.
‏ג'ולי צדקה, אני לא פה במקרה.
‏יש משהו שאני עדיין צריך לדבר איתך עליו.
‏גברת תאצ'ר!
‏בואי לראות את החרק הדביק שמצאתי. ‏-גייב! חכה רגע.
‏רק רגע, בבקשה?
‏על מה רצית לדבר? ‏-טוב.
‏אתן לך לחזור לחרק הדביק שלך.
‏יהיה לנו הרבה זמן לדבר בפיקניק שלנו.
‏אולי מחר, אחרי הלימודים?
‏אני אארוז את האוכל. ‏-נהדר.
‏לאן את הולכת? ‏-לתוך היער.
‏לא נראה לי שזה רעיון טוב. ‏זה עלול להיות אזור מחיה של דובים.
‏ואני לא מעוניין להתעסק עם דובי גריזלי,
‏תודה רבה.
‏איפה חוש ההרפתקנות שלך? ‏-השארתי אותו במוצב הקודם שלי.
‏אנחנו צריכים לחזור העירה בלאו הכי.
‏חכה לי רק רגע. ‏תישאר פה. אי אפשר להילחם בטבע.
‏קדימה.
‏עצור.
‏שלום?
‏שלום? יש פה מישהו?
‏אל תזוזי.
‏אל תירה! הוא בתיק האוכף שלי.
‏הכסף שלי! ‏-גברת, אני לא רוצה לשדוד אותך.
‏פשוט תירגעי, בסדר?
‏אני מתנצלת על הסקת המסקנות, ‏אני פשוט לא רגילה שגברים זרים
‏מציגים את עצמם באמצעות כיוון אקדח לפניי.
‏את זו שהתגנבה לפה והפתיעה אותי.
‏אתה מדמם. ‏-כמה אנשים רדפו אחריי.
‏אילו אנשים?
‏פורעי חוק.
‏הצלחתי לברוח, אבל הסוס שלי השליך אותי מגבו ‏והסתבכתי בגדר תיל.
‏יש עיירה לא רחוק מפה. ‏אני יכולה לקחת אותך לרופא.
‏אני אהיה בסדר.
‏קראתי עליכם, הבוקרים הקשוחים,
‏אבל אתה לא יכול פשוט למרוח עפר ‏בפצע הזה ולקוות שהוא יתאחה.
‏אתה זקוק לטיפול רפואי. ‏-בבקשה, פשוט... תניחי לי.
‏טוב, אני לא יכולה להניח לך לדמם למוות.
‏אם כך, תביאי לי תחבושות ‏ואלכוהול, לניקוי הפצע.
‏נראה לי שתצטרך גם אוכל.
‏ומשהו לשיכוך הכאב?
‏כן. אבל אל תערבי בזה ‏אנשים מהעיר הזו, בסדר?
‏אני צריך לדעת שאני יכול לסמוך עלייך.
‏אין לך בררה, נכון?
‏תקשיבי, זה למען ביטחונך האישי, ‏לא רק הביטחון שלי.
‏פורעי החוק האלה ‏עלולים עדיין להיות שם, ו...
‏תוודאי היטב שלא עוקבים אחרייך.
‏את מבינה?
‏אחזור מחר.
‏רגע.
‏מה שמך?
‏שמי ג'ולי.
‏ג'ולי. שם יפה מאוד.
‏ומה שמך? ‏-נתניאל.
‏זה לא שם בדוי או משהו?
‏לא, גברתי.
‏אני צריכה ללכת.
‏היא פשוט הניחה לך לחכות? ‏-במשך כמעט שעה.
‏היא אמרה שהיא לא מצאה ‏מקום מתאים לעשות בו את צרכיה.
‏ניכר שהטילו עליך את הטיפול ‏באחות המאתגרת יותר לבית תאצ'ר.
‏איתרתי ועצרתי פושעים מקצועיים
‏שהיה קל יותר להתמודד איתם מאשר איתה.
‏נו? הצלחת לדבר עם אליזבת על ההעברה שלך?
‏אנחנו נצא לפיקניק מחר אחרי הלימודים.
‏אם כך, החלטת?
‏אתה יכול לספר לי משהו על מה שמחכה לי?
‏ובכן, אנחנו רודפים אחרי כמה פושעים כרגע.
‏החמקמקים ביותר הם כנופיית טוליבר. ‏נייט טוליבר. הוא המוח.
‏הוא צעיר, אבל הוא הצליח ‏להערים על הטובים ביותר מאיתנו.
‏כן, שמעתי עליו.
‏כמה בנקים הם שדדו?
‏כעשרה באזור הזה, ‏אבל הם לא שודדים רק בנקים,
‏אלא גם רכבות, כרכרות, כמעט כל דבר אפשרי.
‏הוא מסוכן, ג'ק. הוא לא מהסס לשלוף אקדח.
‏ובכן, אני מצפה בקוצר רוח להעמדתו לדין.
‏ערב טוב. ‏-ערב טוב, מר גאוון.
‏אני מצטערת, אבל אנחנו סגורים.
‏כן, חשבתי שזו תהיה ההזדמנות המושלמת
‏לדון בהישגי השבוע הראשון.
‏לא נראה לי ראוי שאנחנו פה לבדנו.
‏אין לי כל כוונה להכפיש את כבודך.
‏אנחנו שותפים עסקיים.
‏כן, נכון, ‏אבל אלה אינן שעות הפעילות העסקית.
‏חבל.
‏אני חושב שאנשים שעובדים יחד ‏צריכים להיות מיודדים.
‏מה אם אזמין אותך לארוחת צהריים?
‏במצב כזה, בנימוס הרב ביותר ובכמה שיותר חן,
‏אסרב להזמנתך.
‏ובכן, אני פשוט אזמין אותך שוב. ‏אני לא רגיל לקבל סירוב.
‏אם כך, תהיה זו חוויה חדשה בעבורך.
‏ארוחת צהריים אחת. ‏אבקש מהשף שלי להכין אותה.
‏נדבר על עסקים והכול יהיה מקצועי לחלוטין.
‏אני מניחה שאני יכולה לעמוד בזה.
‏טוב מאוד.
‏אאסוף אותך ביום חמישי בצהריים? ‏-לא.
‏נראה לי שאני מסוגלת להגיע ‏למשרד שלך בכוחות עצמי.
‏כרצונך.
‏אני אוהב אישה שיודעת מה היא רוצה. ערב טוב.
‏אכפת לך להרים קצת את החולצה?
‏כדי לחשוף את הפצע.
‏טוב. ‏-אפשר פשוט לגמור עם זה, בבקשה?
‏סליחה.
‏אל תדאגי לכאב, ‏פשוט תנקי אותו כמיטב יכולתך.
‏לידיעתך, לא עצמתי עין אתמול בלילה.
‏גם אני חשבתי עליך.
‏פשוט דאגתי לך,
‏בידיעה שאתה ישן במקום מלוכלך כזה לבדך,
‏מסתתר מאלוהים-יודע-מה.
‏אני רגיל להיות לבד.
‏ניכר שהפציעה הזו לא נגרמה מגדר תיל.
‏אני מצטער. הגעת לכאן והפתעת אותי.
‏האמת היא שמוטב שתדעי עליי כמה שפחות,
‏למען שנינו.
‏אחותי מתראה עם שוטר רכוב,
‏אולי הוא יוכל לאתר ‏את האנשים שעשו לך את זה.
‏אמרתי שזה לא עניינו של איש, ‏ובטח לא של שוטר רכוב.
‏אל תלכי, בבקשה. אני יכול להסביר.
‏נראה לי שצדקת. ככל שאדע פחות...
‏אחי והכנופיה שלו, הוא...
‏הם שדדו בנק.
‏אני מבינה.
‏ואתה שייך לכנופיה הזו, מן הסתם?
‏לא הייתה לי בררה. הוא אחי הגדול.
‏אלמלא ג'ו...
‏היינו יתומים, והוא לא ויתר עליי מעולם,
‏כך שאני לא יכול לוותר עליו.
‏אבל אתה צריך להיחלץ מציפורניו של אחיך.
‏ג'ולי, הוא כל מה שיש לי.
‏אבל את צודקת, כמובן,
‏אני לא רוצה לחיות חיי פשע.
‏עמדתי בין אחי לבין אדם חף מפשע ‏יותר מפעם אחת.
‏כך נוריתי.
‏כשהצלת חיים?
‏אתה איש טוב.
‏אני רוצה להיות כזה.
‏אני יכולה לחזור אחר כך, אם מר גאוון עסוק.
‏לא, גברתי. מר גאוון ישמח מאוד שבאת לבקר.
‏הוא בדיוק יצא, ‏אבל הוא אמור לחזור בקרוב, גברתי.
‏את יכולה לחכות? ‏-כן, תודה.
‏בוקר טוב. ‏-בוקר טוב.
‏באתי לארוחת הצהריים שלנו.
‏אני מבינה למה רצית להביא מצלמה.
‏הנוף הזה מדהים. ‏-כן, נכון.
‏נתנו לי מצלמה ככלי לחקירות,
‏אבל עוד לא הייתה לי הזדמנות ‏להשתמש בה פה, בקול ואלי.
‏עד עכשיו.
‏זה לא הוגן.
‏אולי נצלם תמונה של שנינו?
‏בסדר.
‏בואי הנה.
‏חייכי. ‏-לא הפסקתי מאז ארוחת הערב שלנו.
‏אחת, שתיים, שלוש...
‏אליזבת, אני צריך לדבר איתך על משהו.
‏אם את זוכרת, כשרק הגעתי לקול ואלי, לא...
‏לא הייתי מרוצה מההצבה שלי.
‏רתחת מזעם.
‏והגשתי בקשת העברה לקייפ פולרטון.
‏רצית להיות בלב ההתרחשות, וכעסת בצדק.
‏הסיטו אותך מהחלום שלך. ‏-ולא הצלחתי לזהות את המטרה שלי פה.
‏ואתה אומר שזה השתנה?
‏האם...
‏מצאת מטרה חדשה?
‏ובכן, נראה שהבקשה שלי אושרה.
‏קיבלת הוראות חדשות? ‏-כן.
‏אני מצטער מאוד.
‏זה קרה באשמתי. ‏הוא אמר לי את האמת מהרגע הראשון.
‏תמיד ידעתי שהוא יעזוב,
‏השאלה הייתה רק מתי הוא יקבל את ההעברה.
‏אני מוכרחה להאמין ‏שהוא לא ציפה שההעברה שלו תאושר.
‏אני יודעת שהוא לא היה מזמין אותך ‏לצאת איתו או מחזר אחרייך...
‏הייתי הסחת דעת.
‏משהו שיעסיק אותו עד שיעזוב.
‏את צודקת בכך שהוא לא התכוון להישאר פה,
‏או להתאהב...
‏אבל אני חושבת שזה מה שקרה.
‏אם הוא יעזוב, הוא עלול להיפצע...
‏או למות או...
‏הוא יכול להכיר מישהי אחרת.
‏ייתכן שלא אראה אותו שוב לעולם.
‏אם נועדתם להיות יחד, דבר לא יעמוד בדרככם.
‏בוקר טוב, השוטר ג'ק. ‏-בוקר טוב, גייב.
‏דרך אגב, תודה על העזרה ביום שבת בערב.
‏אתה עוד תסב לאישה צעירה אושר רב יום אחד.
‏אני כבר יודע מי זו. ‏ידעתי מהרגע הראשון שבו ראיתי אותה.
‏אתה עוד עשוי להפתיע את עצמך. ‏האהבה הראשונה לרוב אינה האחרונה.
‏אני יודע שאתה חושב שטיפשי מצדי ‏לחשוב שאני יודע למי אנשא,
‏כי אני צעיר כל כך, אבל זה קורה לפעמים.
‏לפעמים, אתה רואה מישהי ‏וכל העתיד שלך מתבהר לחלוטין לנגד עיניך.
‏ג'ק?
‏לא אעשה את זה. לא אעזוב את קול ואלי.
‏רגע, אבל פטריק כבר פה.
‏לא יציבו שני שוטרים רכובים ‏בעיירה מנומנמת כזו.
‏אני לא יודע מה הם יעשו,
‏אבל אגיש בקשה רשמית להישאר.
‏אבל זה עלול לגרום לכך ש... ‏-אני יודע.
‏אליזבת, אני יודע אילו סיכונים ‏אני לוקח מול הממונים עליי,
‏ואני מוכן לקחת אותם...
‏בשבילך.
‏מה?
‏ג'ק, אני לא יכולה...
‏אני לא יכולה לתת לך לעשות את זה.
‏לא. זה מה שאני רוצה.
‏אבל אני לא יכולה להיות זו ‏שתמנע ממך להגשים את חלומותיך.
‏אני לא יכולה. רק תשנא אותי בסוף.
‏אליזבת, זה לא נכון. ‏-אתה אולי לא חושב ככה עכשיו, אבל זה יקרה.
‏זה יקרה.
‏כפי שאני לא הייתי יכולה ‏לסלוח להוריי לעולם
‏אם הם היו מונעים ממני ‏לנסוע מערבה בעקבות החלומות שלי.
‏ג'ק...
‏אני מצטערת מאוד. אתה מוכרח לעשות את זה.
‏אתה מוכרח לעזוב.
‏אני יודעת זאת בלבי,
‏וגם אתה יודע זאת.
‏ג'ו? ג'ו, זה אתה?
‏לא, נתניאל, זו אני.
‏אתה קודח מחום. ‏-הבאת תרופות?
‏לא, לא לזה. ‏אתה בוודאי סובל מזיהום כל שהוא.
‏אני עייף מאוד. אני רק...
‏אני רק רוצה לישון.
‏לא. לא, צריך לקחת אותך לרופא.
‏אני צריכה לקחת אותך לקול ואלי ‏כל עוד אתה בהכרה.
‏לא, לא, ג'ולי, אני לא יכול...
‏נייט בוודאי ברח לבדו עם הכסף.
‏כדאי לך לסתום את הפה, ‏אני אגיד לו שדיברת ככה.
‏עשה זאת.
‏הוא בטח בצרות, ואנחנו נמצא אותו,
‏ויהי מה.
‏לפי שאלך, השארתי לך תיקייה ‏עם כמה הפרות בטיחות במכרה,
‏שכדאי לך מאוד לבדוק.
‏אעשה זאת.
‏וגם, אביגייל סטנטון ‏יכולה לשמש לך כבת ברית.
‏היא הייתה אשת סודי בעניין.
‏הבנתי. היזהר בדרכים, ג'ק.
‏תשמור על העיר הזו, פטריק. ‏-אני אשמור גם עליה.
‏תודה.
‏אביגייל? אליזבת! הצילו! הצילו!
‏ג'ולי? ‏-הדימום שלו קשה.
‏אדוני! אדוני, אתה שומע אותי? ‏-שמו נתניאל.
‏נתתי לו תרופת הרגעה. רק צריך לתת לו לנוח.
‏הוא יהיה בסדר? ‏-מצבו שברירי. הוא סובל מאלח דם.
‏הרעלת עופרת.
‏מהכדור? ‏-כן.
‏אחזור בבוקר כדי לבדוק מה מצבו.
‏אם מצבו יחמיר במשך הלילה, תקראו לי.
‏כן, כמובן. תודה, ד"ר היגינס.
‏זה לא מסתדר. איפה השותף שלו לציד?
‏אני לא יודעת. מצאתי אותו ביער.
‏הוא סבל מהזיות. ‏בקושי הצלחתי להוציא ממנו את שמו.
‏אבל הוא הצליח להגיד לך ‏שהוא נפצע בתאונת ציד?
‏כן, זה כל מה שהוא אמר.
‏את לא מאמינה לי?
‏עלייך להודות ‏שמשהו באיש הצעיר הזה נראה חשוד.
‏אני מקווה שהוא לא יגרום צרות.
‏ג'ק יציל אותנו. הוא הגיבור בסיפור הזה.
‏זה לא סיפור, זו המציאות.
‏זו המציאות, ויש בה השלכות ושיברון לב...
‏מה קרה, אחותי?
‏ג'ק הלך. הוא קיבל משרה חדשה. ‏הוא עזב הבוקר.
‏לא...
‏- מבוקשים: כנופיית טוליבר -
‏- נייט טוליבר -
‏תרגום כתוביות: ענת שפירא